**GRUPPEARBEJDE den 19/3: Lav eget taskbaseret uv-forløb**

**Et taskbaseret undervisningsforløb i 4. klasse i engelsk:**

**1.) Kompetencemål:**

**a.) Mundtlig kommunikation: “Eleven kan deltage i korte og enkle samtaler om konkrete hverdagsemner på engelsk. “**

* **Sproglig fokus, fase 4: “Eleven har viden om ordklasserne navneord, udsagnsord, tillægsord. “**
* **Præsentation, fase 4: “Eleven kan med støtte kort tale om nære emner.”**

**b.) Skriftlig kommunikation : “Eleven kan skrive enkle beretninger om egen hverdag.”**

**- Skrivning, fase 3: “Eleven kan kommunikere med enkle ord og korte sætninger.”**

**c.) Kultur og samfund - Interkulturel kontakt, fase 4: “Eleven kan fortælle om egne traditioner og egen dagligdag”.**

**2.) Færdighedsmål og Vidensmål: Samtale, fase 4 (emnerne skal være nære, konkrete og appellere til elevernes fantasi) og Kommunikationsstrategier, fase 3.**

**3.) Læringsmål:**

**a.) At danne en kort sætning i en samtale (min. et grundled og et udsagnsled).**

**b.) At fortælle kort om sin fritidsinteresse i en lille gruppe.**

**c.) At lave en præsentation om sin fritidsinteresse, evt. i form af en videooptagelse, en lille film vha. Sock Puppets App, et interview o.a.**

**4.) Emnevalget: “My Favorite Time = My Free Time!”**

**5.) De taskbaserede aktiviteter:**

* **Pre-task aktiviteter: De ser video- eller billedmateriale som appetitvækker, f.eks. “English On Tour Unit 6-1” (på youtube). De sidder i grupper a 4 personer (og laver en brainstorm over de fritidsaktiviteter de kender på engelsk (det skal være på tid!). Ordene skrives ned på engelsk - skal skrives ned på 5 minutter. Tælle op hvilken gruppe der har nået at skrive flest. Bytte sin seddel med en anden gruppe og gruppen skal tilføje nye ord - på 5 minutter. Aflever sedlen tilbage.**
* **Grupperne vælger en af aktiviteterne og laver flashcard/begrebskort med ord og tegninger der passer til den aktivitet.**
* **Læreren opstiller stillads med sætningkonstruktioner, som støtte til de svage elever - stilladset gennemgås inden eleverne skal bruge den.**
* **Grupperne skriver så mange sætninger, som muligt om aktiviteten. 15 - 20 min.**
* **Grupperne dyster med hinanden i plenum at gætte hinandens aktivitet, ved hjælp af de sætninger de har lavet. Der gives evt. point.**
* **Alle flashcards bliver kopieret og alle grupperne får et kopi af alle kort, som de skal sortere i navneord, udsangsord og andre ord. Kan evt. laves før grupperne laver sætninger.**
* **Evt. CL quiz og byt med med kortene.**
* **I makkerpar vælger de en fritidsaktivitet som de syntes er spændende. De informationsposter om deres aktivitet. Læreren vise et eksempel med en tegning af en person i midten og udenom kasser med information fx.:**
  + - **Hvad kan jeg lide at lave/går jeg til/vil jeg gerne gå til?**
    - **Hvorfor er det spændende?**
    - **Sammen med hvem?**
    - **Hvor meget tid skal man bruge på det?**
    - **Hvor kan man gøre det henne?**
    - **Hvad kræves af udstyr/ting?**
    - **Hvad får man ud af det?**
    - **Lærer man noget/bliver man god til noget?**
* **Grupperne interviewer/fortæller hinanden om deres aktivitet. Kan evt. optages på medie eller de kan lave Sock puppets som vises for klassen eller parallel klassen.**

**Post task: Konkluderende aktivitet**

**- Læreren kommer med et udsagn ad gangen om nogle aktiviteter og eleverne skal stille sig i “JA”-hjørnet, “NEJ”-hjørnet eller “VED IKKE”-hjørnet. Derefter skal de forklare læreren, hvorfor de har stillet sig i det valgte hjørne. Eksempel på udsagn kan være: “ When you knit you have to use a ball” eller “When you play soccer you use a puck” eller “In order to bake muffins you have to turn on the oven”.**

**- QR-koder: Stjerneløb med forskellige poster. Eksempel på poster kan være “Write as many Free Time Activity words as you can remember *and* sort them into NOUNS, VERBS and OTHER”, “Write three things you learn from playing Ice Hockey”, “How do you become better at working together with other people?”.**